Oma viimastes ettepanekutes kohustuste üksikasjade kohta nõustus EL turulepääsu raames tariifide 60% keskmise alandamisega, mis on kahtlemata ühenduse põllumajanduse jaoks kõige tundlikum teema. ELi ettepanekud turulepääsu kohta on rangelt seotud tingimusega saada teistelt arenenud maadelt täiendavaid  selgitusi oma eksporditoetuste likvideerimise kohta. Ühendriigid ei ole veel piisavalt täitnud toiduabi ja ekspordikrediidi alla kuuluvaid kohustusi. Austraalia, Kanada ja Uus-Meremaa peavad võtma endale täiendavad kohustused riiklike kaubandusettevõtete reformimisel. EL otsib ka võimalust, kuidas ohjeldada USA tsüklilist kõikumist tasandavaid põllumajandusmakseid, mis kaubandust kõige rohkem kahjustavad.